برنامج قبل وبعد اغلب الناس من يسون شيء في الوقت الحاضر يطكون صورة قبل وبعد ويقارنوها وهالبرنامج اختصاص بهذا الشيء.
برنامج قبل وبعد لدمج الصور
هالبرنامج من البرامج الي ممكن نستخدمها بشكل يومي او بشكل دائمي لأن الناس تحب تسوي سالفة قبل وبعد وخاصة بالأكل من عدهم فد نوع من الأكل ويسون عليه مسح بيولوجي وينكشط كلة, المهم هذا البرنامج هو اختصاص هيج اشياء اختصاص انه يدمج صورتين بصورة وحدة وانت تريد تعدل عليها او تريد تبقيها نفس الشي بكيفك بعد وخاليلك شوية تأثيرات وشوية الوان من خلالها تكدر تسوي تعديلات بسيطة على الصورة.
خصائص برنامج قبل وبعد لمقارنة الصور
1- سهل الاستخدام "ينصح اتباع التعليمات الي موجودة داخل البرنامج".
2- التعديلات والصور الي تعدل عليهن يصير بيها حفظ تلقائي ومن تفتح البرنامج يرجعن مرة ثانية.
3- تكدر تحط صورتين باي شكل تريد عمودي او افقي او جانبي
4- تكدر تشير الصورة على مواقع التواصل الاجتماعي بشكل مباشر او تحفظها بالجهاز لوقت العوز.
كلش سهل تستخدم هذا البرنامج بس عليك تجيب الصورتين من المكتبة الخاصة بتليفونك وتخليهن ثنينهن بالطريقة الي تعجبك وراها تكدر تسوي تعديلات من شريط ادوات فوك صاير وتسوي مقارنة, اغلب الناس يسون من واحد جان سمين وسوة دايت او مثلاً قب لوبعد المكياج صورتين او غيرهن من الوضعيات الي ممكن انت تسويهن.
تكدر تسوي تعديل على صورتين تجيبهن من المكتبة او تسوي تعديل على صورة وحدة وطبعاً تكدر تعدل على الصورة الي انت تريد تعدل عليها او الي انت مختارها ما راح يصير التعديل على صورتين سوية.
اغلب الفلوكرية الي موجودين بالانستا او الفيس يستخدمون هذا البرنامج بالنسبة للاجانب او العرب طبعاً هي لمسة حلوة انه تسوي هيج تعديل على الصور.
تكدر تحمل البرنامج للنوعين من الأجهزة عن طريق الروابط لاي موجودة جوة الي هي خاصة بالايفون(اي او اس) او اندرويد
رابط تحميل البرنامج من كوكل بلي
وهاي نسخة ثانية للبرنامج لجماعة الاندرويد اذا ما عجبتكم النسخة الأولى
رابط تحميل البرنامج من اب ستور